ΓΡΑΠΤΗ ΕΡΩΤΗΣΗ P-4107/00

υποβολή: Luigi Cesaro (PPE-DE) προς την Επιτροπή

(20 Δεκεμβρίου 2000)

Θέμα: Μικροεγκληματικότητα στα βόρεια της Νεάπολης

Υπό το πρίσμα της πρόσφατης αύξησης του φαινομένου της αστικής μικροεγκληματικότητας στα βόρεια της Νεάπολης με συνέπεια να αυξάνεται ανησυχητικά η ανάγκη της αυτοδικίας (3 ληστές χτυπήθηκαν μέχρι θανάτου για νόμιμη άμυνα μέσα σε λίγες μέρες στην Villaricca, Grumo Nevano και Villa Literno)

Ερωτάται η Επιτροπή:

1. Έχειπόψη της την κλιμάκωση αυτή των βιαιοπραγιών και φόνων στην εν λόγω περιοχή;

2. Έχειπόψη της ότι οι περισσότεροι δήμοι των περιχώρων της Νεάπολης δήμοι με πληθυσμό άνω των 30 000 κατοίκων έκαστος σε μία περιοχή με έντονη αστική συγκέντρωση εξακολουθούν ακόμη και σήμερα να στερούνται ενός στρατοπέδου καραμπινιέρων και ενός αστυνομικού τμήματος όταν αντίθετα θα έπρεπε να ληφθούν έκτακτα και προηγμένα από τεχνολογική άποψη μέτρα προκειμένου να εξασφαλίζεται ένας μεγαλύτερος έλεγχος της περιοχής;

3. Στο σημείο αυτό, εξακολουθεί να θεωρεί αποτελεσματικές τις μέχρι σήμερα ακολουθηθείσες στρατηγικές τόσο σε κοινοτικό επίπεδο, όσο και σε εθνικό για την καταπολέμηση της αστικής μικροεγκληματικότητας;

4. Θεωρεί επομένως χρήσιμο ναποστηρίξει και να προτείνει ένα σύστημα ανταλλαγής εμπειριών και ορθών πρακτικών όσον αφορά την πρόληψη;

Απάντηση του κ. Vitorino εξ ονόματος της Επιτροπής

(20 Φεβρουαρίου 2001)

Η Επιτροπή δεν έχει πληροφορίες για τα γεγονότα που αναφέρονται στην ερώτηση που έθεσε το Αξιότιμο Μέλος του Ευρωπαϊκού Κοινοβουλίου, αν και η ίδια έχει επίγνωση του γεγονότος ότι η κατάσταση σε ορισμένες συνοικίες της περιοχής της Νάπολης παραμένει ανησυχητική παρά τις προσπάθειες των εθνικών αρχών. Κατά το πρόσφατο φόρουμ για την ασφάλεια και τη δημοκρατία που διεξάχθηκε στη Νάπολη στις 7, 8 και 9 Δεκεμβρίου 2000, τόσο ο αρμόδιος για την ασφάλειαπουργός της ιταλικής κυβέρνησης όσο και ο πρόεδρος της περιφέρειας Καμπανίας και ο Δήμαρχος της Νάπολης επεσήμαναν τις δυσκολίες που συναντώνται στον αγώνα εναντίον όλων των μορφών εγκληματικότητας σε αυτή την περιοχή της Ιταλίας.

Ομοίως, η Επιτροπή δεν γνωρίζει τις λεπτομέρειες της οργάνωσης των δυνάμεων της αστυνομίας στις αναφερθείσες από το Αξιότιμο Μέλος του Ευρωπαϊκού Κοινοβουλίου συνοικίες καιπογραμμίζει ότι το ζήτημα αυτό δεν εμπίπτει στις αρμοδιότητές της, αλλά στις αρμοδιότητες των ιταλικών αρχών.

Σε ό,τι αφορά τον αγώνα εναντίον της μικροεγκληματικότητας στις πόλεις, η Επιτροπή επιθυμεί ναπενθυμίσει ότι αποτελεί ήδη κύριο άξονα της πολιτικής της Ένωσης στον τομέα της δικαιοσύνης και των εσωτερικώνποθέσεων. Όπως γνωρίζει το Αξιότιμο Μέλος του Ευρωπαϊκού Κοινοβουλίου, το Ευρωπαϊκό Συμβούλιο του Tampere, τον Οκτώβριο 1999, καθόρισε ως προτεραιότητες σε ό,τι αφορά την πρόληψη, την εγκληματικότητα στις πόλεις, την εγκληματικότητα των νέων και την εγκληματικότητα που συνδέεται με τα ναρκωτικά. Επιπλέον αποφάσισε να ενθαρρύνει την οργάνωση σε δίκτυο των συμμετεχόντων στον τομέα της πρόληψης, καθώς και την ανταλλαγή των καλών πρακτικών. Έκτοτε ανελήφθησαν πολλές πρωτοβουλίες για την θέση σε λειτουργία αυτών των προσανατολισμών: η Επιτροπή παρουσίασε τον Δεκέμβριο 2000 μια ανακοίνωση για την πρόληψη της εγκληματικότητας(1), καθώς και μια πρόταση απόφασης σχετικά με τη δημιουργία ενός προγράμματος χρηματοδότησης, με το όνομα Ιπποκράτης(2), που έχει ως στόχο να ενθαρρύνει τις ανταλλαγές μεταξύ των κρατών μελών σε αυτόν τον τομέα. Ταυτόχρονα, η Γαλλία και η Σουηδία παρουσίασαν ένα σχέδιο απόφασης που έχει ως στόχο τη δημιουργία ενός ευρωπαϊκού δικτύου πρόληψης της εγκληματικότητας, το οποίο επί του παρόντος εξετάζεται από το Συμβούλιο. Τα κείμενα αυτά, κατέφαρμογή του άρθρου 39 της συνθήκης ΕΕ, θα αποτελέσουν αντικείμενο διαβούλευσης του Ευρωπαϊκού Κοινοβουλίου.

(1) COM(2000)786 τελικό.

(2) COM(2000)786 τελικό.